text: Penge gives væk til ildsjæle
  07 april 2016 kl. 09.35
  Realdania er klar fra i dag torsdag med 45 mio. kr. til ildsjæle-projekter, der giver mere livskvalitet i byggemiljøet. 
  Så kan de frivillige ildsjæle godt begynde at sætte ansøgninger sammen. Realdania offentliggør i dag torsdag, at der nu kommer en pulje med 45 mio. kr. til en række projekter.
  Ungehuset Værket i Varde har gavn af den tidligere pengepulje fra Realdania. Det samme har et projekt i Lunderskov:  
  Sydjyllands Veterantog SJVT er i gang med med at genskabe remisen og arealet øst for Lunderskov station, klubbens hjemsted, til et jernbane historisk område. Dert skal fortælle om industrialiseringen af Danmark. Området er ikke i dag offentligt tilgængeligt men, det er klubbens idé at åbne området for offentligheden i forbindelse med veterantogskørsel, hvor vedligehold, eftersyn og klargøring af damplokomotiver vil demonstreres.
  For at komme i betragtning som ansøger skal man helt overordnet "medvirke til at skabe udvikling og forandring samt styrke livskvaliteten i det byggede miljø" og "understøtte de prioriterede problemstillinger i vores initiativer og programmer". Men man kan læse meget mere om det hele på Realdanias hjemmeside realdania.dk.
  